./data/phi0978/phi001/phi0978.phi001.perseus-lat2.xml
Pliny the Elder
sic in Numae et Servi Tullii statuis videmus  postea pollici proximo induere, etiam in deorumsimulacris, dein iuvit et minimo dare  Galliae Brittanniaeque medio dicuntur usae  hic nunc solus excipitur, ceteriomnes onerantur, atque etiam privatim articuli minoribusaliis  sunt qui uni tantum minimo congerant, alii veroet huic tantum unum, quo signantem signent  conditusille, ut res rara et iniuria usus indigna, velut e sacrariopromitur, ut et unum in minimo digito habuisse pretiosioris in recondite supellectilis ostentatio sit  iam aliipondera eorum ostentant  aliis plures quam unum gestarelabor est, alii bratteas infercire leviore materia proptercasum tutius gemmarum sollicitudini putant, alii sub gemmis venena cludunt, sicut Demosthenes summus Graeciaeorator, anulosque mortis gratia habent  denique vel plurima opum scelera anulis fiunt  quae fuit illa vita priscorum, qualis innocentia, in qua nihil signabatur! nunccibi quoque ac potus anulo vindicantur a rapina  hocprofecere mancipiorum legiones, in domo turba externaac iam servorum quoque causa nomenclator adhibendus aliter apud antiquos singuli Marcipores Luciporesve dominorum gentiles omnem victum in promiscuo habebant,nec ulla domi a domesticis custodia opus erat  nuncrapiendae conparantur epulae pariterque qui rapiant eas,et claves quoque ipsas signasse non est satis  gravatissomno aut morientibus anuli detrahuntur, maiorque vitaeratio circa hoc instrumentum esse coepit  incertum aquo tempore, videmur tamen posse in externis auctoritatem eius rei intellegere circa Polycraten Sami tyrannum,cui dilectus ille anulus in mare abiectus capto relatus estpisce, ipso circiter ccxxx urbis nostrae annum interfecto celebratior quidem usus cum faenore coepisse debet  argumento est consuetudo volgi, ad sponsiones etiamnum anuloexiliente, tracta ab eo tempore, quo nondum erat arravelocior, ut plane adfirmare possimus nummos ante apudnos, mox anulos coepisse  de nummis paulo post dicetur